LĪGUMS
Kontrolieru piegāde ēkas gaisa dzesētāju iekārtu integrēšanai vadības un automatizācijas sistēmā, Rīgā, Pulka ielā 8
	
	Dokumenta datums ir tā 
elektroniskās parakstīšanas datums



	Valsts akciju sabiedrība “Valsts nekustamie īpašumi”, kuru saskaņā ar 2022.gada 26.septembra pilnvaru Nr. PILNV/2022/92 pārstāv valdes loceklis Andris Vārna, no vienas puses, un, no vienas puses, un

	Sabiedrība ar ierobežotu atbildību “______”, kuru saskaņā ar statūtiem, pārstāv _______________________________________________________________________, no otras puses,

pamatojoties uz iepirkuma “Kontrolieru piegāde ēkas gaisa dzesētāju iekārtu integrēšanai vadības un automatizācijas sistēmā, Rīgā, Pulka ielā 8”, identifikācijas Nr. VNĪ 2026/4/4-4/M-18, rezultātiem noslēdz šādu līgumu:

1. LĪGUMĀ LIETOTIE TERMINI 
1.1. Apakšuzņēmējs – Piegādātāja nolīgta persona vai, savukārt, tās nolīgta persona, kura veic Preču piegādi Līguma ietvaros.
1.2. eAdrese – oficiālā elektroniskā adrese, kas ir Pušu oficiālais elektroniskais saziņas kanāls.
1.3. Finanšu piedāvājums – Piegādātāja iesniegtais Preču cenu piedāvājums, kas pievienots Līguma 2. pielikumā. Finanšu piedāvājumā ietilpst visas izmaksas, kas saistītas ar Preču vērtību un transportēšanu (t.sk. izkraušanu un ienešanu Objektā), darbaspēka izmaksas, nodokļi (izņemot PVN) un nodevas, izmaksas nepieciešamo atļauju iegūšanai no trešajām personām, licenzes, un visas citas ar Līguma savlaicīgu un kvalitatīvu izpildi saistītās izmaksas. Finanšu piedāvājumā norādītajās cenās ir iekļauti visi iespējamie riski, kas saistīti ar tirgus svārstībām Līguma izpildes laikā, kā arī riski, ja Piegādātājs kļūdījies Preču un to piegādes izmaksu aprēķinos, un citi ar Līguma izpildi saistītie izdevumi, kas nepieciešami Līguma pilnīgai izpildei. Finanšu piedāvājumā norādītās cenas ir fiksētas uz visu Līguma darbības laiku un nevar tik paaugstinātas. 
1.4. Iepirkums – Pasūtītāja izsludinātais iepirkums “Kontrolieru piegāde ēkas gaisa dzesētāju iekārtu integrēšanai vadības un automatizācijas sistēmā, Rīgā, Pulka ielā 8”, identifikācijas Nr. VNĪ 2026/4/4-4/M-18.
1.5. Līguma kopējā summa – kopējā samaksa Līguma ietvaros, neieskaitot PVN, kuru Pasūtītājs nevar pārsniegt Līgumā noteiktajā kārtībā samaksājot Piegādātājam par Līguma, tā pielikumu noteikumiem atbilstošu Preču piegādi, saskaņā ar Finanšu piedāvājumā norādītajām cenām.
1.6. Līgums – šis, starp Pusēm noslēgtais, līgums un visi tā pielikumi. 
1.7. Objekts – nekustamais īpašums Meistaru iela 10, Rīgā.
1.8. Pasūtītājs – Valsts akciju sabiedrība “Valsts nekustamie īpašumi”, vienotais reģistrācijas Nr. 40003294758, juridiskā adrese Talejas iela 1, Rīga, LV-1026. 
1.9. Piegādātājs – SIA “_____”, vienotais reģistrācijas Nr. ____, juridiskā adrese: _______.
1.10. Preces – Tehniskās specifikācijas norādītais aprīkojums, kuru Pasūtītājs iegādājas no Piegādātāja, un, kas nepieciešams ēkas gaisa dzesētāju integrēšanai vadības un automatizācijas sistēmā Pulka ielā 8, Rīgā, lai nodrošinātu iekārtu attālinātu vadību un regulēšanu.
1.11. Puse/Puses – Pasūtītājs vai Piegādātājs, vai abi kopā. 
1.12. PVN – pievienotās vērtības nodoklis. 
1.13. Tehniskā specifikācija – Pasūtītāja noteiktās Preču un to piegādes tehniskās un organizatoriskās prasības, kas pievienotas Līguma 1. pielikumā.

2. LĪGUMA PRIEKŠMETS
Pasūtītājs pērk un apmaksā, savukārt, Piegādātājs pārdod un piegādā Pasūtītājam Preces atbilstoši Līguma, tā pielikumu noteikumiem un saskaņā ar Latvijas Republikas spēkā esošajiem normatīvajiem aktiem. 
Preču detalizēts apraksts un prasības norādītas Tehniskajā specifikācijā.


3. LĪGUMA KOPĒJĀ SUMMA UN NORĒĶINU KĀRTĪBA
Līguma kopējā summa ir ___ EUR (_____ eiro un ____centi), neieskaitot PVN. PVN tiek aprēķināts un maksāts papildus normatīvajos aktos noteiktā apmērā un kārtībā. 
Par Līguma noteikumiem atbilstošām un faktiski saņemtām Precēm Pasūtītājs samaksā Piegādātājam 30 (trīsdesmit) dienu laikā pēc rēķina saņemšanas un Preču pieņemšanas un nodošanas akta abpusējas parakstīšanas , kas apliecina Preču saņemšanu. 
Samaksa par Precēm tiek veikta saskaņā ar Finanšu piedāvājumā norādītajām Preču cenām.
Gadījumā, ja kādai no Precēm Piegādātājs ir noteicis atlaidi, attiecīgā atlaide tiek piemērota arī Pasūtītāja iegādātajām Precēm.
Rēķinā, papildus Latvijas Republikas spēkā esošajos normatīvajos aktos noteiktajam, Piegādātājs norāda Līguma datumu un numuru, piegādāto Preču nosaukumus, specifikāciju, daudzumu, cenu, atlaidi, ja tāda tiek piemērota, un Objekta adresi. Līdz brīdim, kamēr Piegādātājs nav iekļāvis rēķinā šajā punktā noteikto informāciju, uzskatāms, ka Piegādātājs rēķinu nav iesniedzis.
Līguma darbības laikā izmaiņas Līguma kopējā summā var tikt veiktas tikai Līgumā un Latvijas Republikas spēkā esošajos normatīvajos aktos paredzētajā kārtībā un apmērā. 
Puses vienojas, ka Pasūtītājam saskaņā ar Līgumu pienākošos līgumsodus un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Piegādātājam, pirms tā izmaksas Piegādātājam.
Par samaksas dienu tiek uzskatīta diena, kad Pasūtītājs veicis naudas pārskaitījumu uz Piegādātāja norādīto bankas norēķina kontu.

4. PREČU PIEGĀDES KĀRTĪBA
4.1. [bookmark: _Hlk189505921]Piegādātājs apņemas piegādāt Pasūtītājam Preces ne vēlāk kā 30 (trīsdesmit) dienu laikā no Līguma spēkā stāšanās dienas.
4.2. Piegādātājs, veicot Preču piegādi, nodrošina bez papildus samaksas Preču izkraušanu Pasūtītāja pārstāvja norādītajā vietā Objektā Pasūtītāja darba laikā (pirmdiena – ceturtdiena no plkst. 8:30 līdz plkst. 17:00, piektdienā no plkst. 8:30 līdz plkst.16:00) vai citā Pušu saskaņotā laikā. 
4.3. Piegādātājs vienlaicīgi ar Precēm iesniedz Pasūtītājam Preču pieņemšanas un nodošanas aktu. Pasūtītāja atbildīgā persona vai cita tā pilnvarotā persona, parakstot pieņemšanas un  nodošanas aktu, apliecina Preču pieņemšanu, t.i., Preču veida un daudzuma atbilstību faktiski Pasūtītājam nododamajām Precēm.
4.4. Par Preču piegādes dienu tiek uzskatīta diena, kad Preču pieņemšanas un nodošanas akts  tiek abpusēji parakstīts .
4.5. Ja saņemtās Preces ir nekvalitatīvas, tām ir trūkumi vai kā citādi tās neatbilst Līguma un tā pielikumu vai Latvijas Republikas normatīvajos aktos noteiktajām prasībām, vai Pasūtītājs konstatē Preču daudzuma, klāsta neatbilstību Tehniskai specifikācijai, Pasūtītājs rakstveidā noformē un iesniedz Piegādātājam pretenziju par trūkumiem un neveic apmaksu par Precēm līdz brīdim, kamēr pretenzijā norādītās nepilnības nav novērstas. Šādā gadījumā Piegādātājam ir pienākums par saviem līdzekļiem novērst konstatētos Preces trūkumus un neatbilstības, piegādājot iztrūkstošo Preci, vai apmainot bojātas vai Pasūtījumam neatbilstošās vai nekvalitatīvās Preces 5 (piecu) darba dienu laikā pēc pretenzijas nosūtīšanas dienas.
4.6. Piegādātājs ir pilnībā atbildīgs par piegādātās Preces kvalitatīvu nogādāšanu Objektā.
4.7. Preču pieņemšanas un nodošanas akta parakstīšana neatbrīvo Piegādātāju no pienākuma apmainīt nekvalitatīvās Preces pret jaunām, ja Pasūtītājs atklāj Preču trūkumus pēc Preču pieņemšanas un nodošanas akta  parakstīšanas. 
4.8. Līguma 4.5. punktā minētajā gadījumā Preču piegādes kavējuma laikā tiek ieskaitīts viss laika periods, kas pārsniedz Līguma 4.1. punktā noteikto Preču piegādes termiņu, skaitot no dienas, kad Pasūtītājs nosūtījis pretenziju, līdz brīdim, kad Piegādātājs novērsis saņemto Preču trūkumus vai, ja nepieciešams, to apmainījis pret atbilstošu Preci.
4.9. Precēm jāatbilst Latvijas Republikā noteiktajām kvalitātes prasībām un standartiem.
4.10. Piegādātājs kopā ar Precēm nodod Pasūtītājam Preču garantijas dokumentus un/vai lietošanas instrukcijas, ja attiecīgajām Precēm tādas ir. Šajā punktā minētajai dokumentācijai ir jābūt latviešu valodā.

5. PUŠU TIESĪBAS UN PIENĀKUMI
5.1. [bookmark: _Hlk189645583]Piegādātāja pienākumi:
5.1.1. nodrošināt Pasūtītāju ar Līguma, tā pielikumiem atbilstošām Precēm un veikt Preču piegādi Objektā ar saviem resursiem, ierīcēm un darbaspēku atbilstoši Līguma noteikumiem un normatīvajiem aktiem;
5.1.2. pārdot un piegādāt Pasūtītājam tikai jaunas, kvalitatīvas Preces, bez defektiem, uzglabātas atbilstoši ražotāja noteiktajām prasībām un instrukcijām par Preču uzglabāšanu (ja tādas ir) un tādas Preces, kas atbilst Latvijas Republikā un Eiropas Savienībā noteiktajām kvalitātes prasībām un standartiem;
5.1.3. nodrošināt pilnīgu Preču drošību pret iespējamiem bojājumiem tās transportējot;
5.1.4. atbildēt par Preču kvalitāti un atbilstību Līguma noteikumiem, Tehniskajai specifikācijai, Finanšu piedāvājumam un spēkā esošajiem normatīvajiem aktiem;
5.1.5. nekvalitatīvas, bojātas Preces piegādes gadījumā apmainīt to pret kvalitatīvu, nebojātu Preci par saviem līdzekļiem;
5.1.6. Preču piegādes brīdī iesniegt Pasūtītājam attiecīgo Preču dokumentāciju (lietošanas, garantijas dokumentus, ja tādi ir) latviešu valodā;
5.1.7. Pasūtītāja norādītajā termiņā novērst Pasūtītāja pretenzijā norādītos trūkumus un nepilnības;
5.1.8. uzņemties atbildību par visiem zaudējumiem, kas nodarīti Pasūtītājam sakarā ar Līguma saistību neizpildi un/vai nepienācīgu izpildi, t.sk. par Preces kvalitātes trūkumiem, kas radījuši Pasūtītājam un/vai trešajām personām zaudējumus;  
5.1.9. būt atbildīgam par Līguma izpildē piesaistīto personu (tajā skaitā Piegādātāja (Apakšuzņēmēju) darbinieku) radīto kaitējumu, nekvalitatīvu Preci;
5.1.10. Līguma darbības laikā ievērot Pasūtītāja izstrādātos “Nekustamo īpašumu iekšējās kārtības noteikumi” (Līguma 3. pielikums), kā arī uzņemties atbildību par jebkādām sekām, kuras iestājas minēto noteikumu neievērošanas vai nepienācīgas ievērošanas rezultātā;
5.1.11. informēt Pasūtītāju, ja Piegādātāja rīcībā ir informācija vai pastāv aizdomas par Pasūtītāja darbinieka(-u) negodprātīgu rīcību, izmantojot www.vni.lv ziņošanas formu “Ziņot par negodprātīgu rīcību” vai vērsties tiesībsargājošās iestādēs (visas sūdzības un iesniegumi tiek skatīti Ētikas komisijā un ziņošanas sistēmu var izmantot arī anonīmā režīmā).
5.2. Piegādātāja tiesības:
5.2.1. saņemt samaksu par kvalitatīvām un atbilstoši Līguma prasībām pārdotām un piegādātām Precēm.
5.3. [bookmark: _Hlk189645846]Pasūtītāja pienākumi:
5.3.1. nodrošināt Piegādātāja darbinieku iekļūšanu Objektā Preču piegādei;
5.3.2. veikt samaksu par saņemtām kvalitatīvām Precēm, kas atbilst Līguma, tā pielikumu un Latvijas Republikas spēkā esošo normatīvo aktu prasībām.
5.4. Pasūtītāja tiesības:
5.4.1. iesniegt Piegādātājam pretenziju par konstatētajiem Preču trūkumiem, defektiem un/vai neatbilstībām Precēs un to piegādē;
5.4.2. neapmaksāt Piegādātāja ;rēķinu vai rēķinu, par kuru saskaņā ar Līgumā noteikto kārtību Pasūtītājs ir iesniedzis rakstveida pretenziju līdz tajā minēto trūkumu novēršanai;

6. PREČU GARANTIJA
Piegādātājs nodrošina piegādātajām Precēm 24 (divdesmit četru) mēnešu garantijas laiku no Preču pieņemšanas un nodošanas akta  abpusējas parakstīšanas dienas vai pieņemšanas nodošanas akta abpusējas parakstīšanas brīža.
6.1. Piegādātājs garantē, ka piegādātās Preces atbilst Līguma, tā pielikumu nosacījumiem un Latvijas Republikas normatīvajos aktos noteiktajām kvalitātes prasībām un standartiem.
6.2. Ja garantijas laikā atklājas Preču defekti, trūkumi, Pasūtītājs iesniedz Piegādātājam rakstisku pretenziju. Piegādātājs Preču defektus, trūkumus novērš, apmainot bojātās vai nekvalitatīvās Preces pret jaunām, Līguma noteikumiem atbilstošām Precēm iespējami īsā laika periodā, bet ne ilgāk kā pretenzijā norādītajā termiņā.  
6.3. Gadījumā, ja Piegādātājs nevar veikt bojātās, nekvalitatīvās Preces nomaiņu pretenzijā norādītajā termiņā, tad Piegādātāja pienākums ir ne vēlāk kā 3 (trīs) darba dienu laikā par to rakstiski informēt Pasūtītāju, norādot bojāto un nekvalitatīvo Preču nomaiņas termiņu. Ja Pasūtītājs nepiekrīt Piegādātāja norādītajam trūkumu novēršanas termiņam, tad Piegādātājam attiecīgās darbības jāveic Līguma 6.3. punktā norādītajā termiņā.
6.4. Gadījumā, ja Piegādātājs nepilda savas garantijas saistības, Pasūtītājam ir tiesības pieaicināt trešās personas attiecīgo Preču nodrošināšanai. Šādā gadījumā Piegādātājam jāsedz visas izmaksas, kas Pasūtītājam radīsies saistībā ar trešās personas piesaisti un Preču piegādi, atlīdzinot tos Pasūtītājam 5 (piecu) darba dienu laikā no Pasūtītāja attiecīgā rēķina saņemšanas.
6.5. Piegādātājam nav pienākums apmainīt nekvalitatīvo Preci pret jaunu, ja tā zaudējusi kvalitāti Pasūtītājam neievērojot Preces uzglabāšanas un lietošanas noteikumus.
6.6. Ja Pusēm rodas domstarpības Preces kvalitātes novērtējumā, Puses ir tiesīgas pieaicināt neatkarīgu ekspertu, kura slēdziens Pusēm ir saistošs. Ja eksperta slēdzienā konstatēti Preces kvalitātes trūkumi, Piegādātājs sedz visus ar ekspertīzi saistītos izdevumus.

7. PUŠU ATBILDĪBA UN LĪGUMSODI
[bookmark: _Hlk64974784]Puses ir savstarpēji atbildīgas par līgumsaistību neizpildi vai nepienācīgu izpildi, kā arī atbild par otrai Pusei šajā sakarā radušos izdevumu un/vai tiešo zaudējumu atlīdzību. Puses nav atbildīgas par nejaušu zaudējumu atlīdzināšanu.
Piegādātājs apņemas pilnā apmērā atlīdzināt zaudējumus un/vai izdevumus, kas radušies Pasūtītājam un/vai trešajām personām Piegādātāja, tā darbinieku vai citu Līguma izpildē Piegādātāja iesaistītu personu (t.sk. Apakšuzņēmēju) prettiesiskas darbības vai bezdarbības dēļ.
Par Līguma 3.2. punktā noteiktā samaksas termiņa nokavējumu Piegādātājs ir tiesīgs piemērot Pasūtītājam līgumsodu 0,5% (nulle komats piecu procentu) apmērā no kavētās maksājuma summas par katru kavējuma dienu, bet ne vairāk kā 10% (desmit procentus) no kavētās maksājuma summas.
Par Līgumā noteiktā Preču piegādes termiņa (tai skaitā, Preču trūkumu, defektu novēršanas termiņa) kavējumu, Pasūtītājs ir tiesīgs piemērot Piegādātājam līgumsodu EUR 50.00 (piecdesmit euro.00 centi) apmērā par katru kavēto dienu, bet ne vairāk kā 10% (desmit procentus) no Līguma kopējās summas.
Ja Piegādātājs vienpusēji atkāpjas no Līguma, izņemot Līguma 8.6. punktā noteiktajos gadījumus, vai  atsakās no Līgumā noteikto saistību  izpildes pirms Līguma termiņa, Pasūtītājam ir tiesības piemērot Piegādātājam  līgumsodu  10% (desmit procentu) apmērā no Līguma kopējās summas.
Par Līguma nodaļā “Konfidencialitāte” minētās informācijas izpaušanu, ja to izdarījis Piegādātājs vai tā darbinieki, Apakšuzņēmēji, Pasūtītājs ir tiesīgs piemērot Piegādātājam līgumsodu 5000,00 EUR (pieci tūkstoši eiro un 00 centi) apmērā par katru konstatēto gadījumu. 
Ja Piegādātājs neievēro kādu no Līguma un/vai tā pielikumu noteikumiem, par kura neizpildi citos šīs Līguma nodaļas punktos nav noteikts līgumsods, Pasūtītājam ir tiesības prasīt no Piegādātāja līgumsodu 100,00 EUR (viens simts eiro un 00 centi) apmērā par katru konstatēto pārkāpumu. 
Līgumsoda samaksa neatbrīvo Puses no šī Līguma saistību, tai skaitā nokavēto saistību, pilnīgas izpildes un izdevumu un/vai zaudējumu atlīdzināšanas pienākuma.
Piegādātājs par savu Apakšuzņēmēju, ja tādi tiek piesaistīti, un tā personāla rīcību Līguma ietvaros atbild kā par savu.
Piegādātājs garantē pilnīgu iegādāto Preču atbilstību Preču izgatavotāja/ ražotāja sniegtajai informācijai un Latvijas Republikā spēkā esošo normatīvo aktu prasībām.

8. LĪGUMA SPĒKĀ STĀŠANĀS UN IZBEIGŠANA
Līgums stājas spēkā, kad abas Puses to ir parakstījušas, un ir spēkā līdz Pušu saistību pilnīgai izpildei.
Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji Līgumā noteiktajā kārtībā.
Pasūtītājam ir tiesības vienpusēji izbeigt Līgumu, par to rakstiski paziņojot Piegādātājam vismaz 10 (desmit) dienas iepriekš un neatlīdzinot tādējādi radušos izdevumus, zaudējumus, ja iestājies vismaz viens no šādiem gadījumiem:
8.3.1. Piegādātājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
8.3.2. Piegādātājs piegādājis Preci, kura ir nekvalitatīva un/vai neatbilst Līguma, to pielikumu vai Latvijas Republikas spēkā esošo normatīvo aktu prasībām un nav novērsis konstatētās neatbilstības Līgumā norādītajā termiņā;
8.3.3. Piegādātājs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju pāreju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam; 
8.3.4. Piegādātājs kavē Preču piegādes (tai skaitā garantijas saistību izpildes) termiņu vairāk kā 10 (desmit) dienas;
8.3.5. tiek konstatēts kāds no Publisko iepirkumu likuma 64. panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma.
Pasūtītājam ir tiesības nekavējoties vienpusēji izbeigt Līgumu bez jebkāda zaudējumu atlīdzības pienākuma, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
Ja Pasūtītājam ir zudusi nepieciešamība iegādāties Preces no Piegādātāja, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz 30 (trīsdesmit) dienas iepriekš un neatlīdzinot tādejādi radušos izdevumus, zaudējumus. Puses veic galējo norēķinu par faktiski piegādātām un Pasūtītāja pieņemtām Precēm.
Piegādātājam ir tiesības vienpusēji izbeigt Līgumu, par to rakstiski paziņojot Pasūtītājam vismaz 10 (desmit) dienas iepriekš, ja iestājies vismaz viens no šādiem gadījumiem:
8.6.1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 40 (četrdesmit) dienas, un Piegādātājs pienācīgi ir izpildījis savas Līgumā noteiktās saistības un nosūtījis Pasūtītājam atgādinājumu par maksājuma kavēšanu;
8.6.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.
Līguma izbeigšanās gadījumā Puses veic savstarpējos norēķinus par faktiski piegādātām un Pasūtītāja pieņemtām Precēm, ko apliecina Pušu parakstīta Preču pieņemšanas un nodošanas akts , un par kurām Pasūtītājs nav iesniedzis Piegādātājam pretenziju.
Neskatoties uz Līguma izbeigšanu, Piegādātājam paliek saistoši un tas nodrošina garantijas nosacījumu savlaicīgu un kvalitatīvu izpildi.

9. APAKŠUZŅĒMĒJU MAIŅA UN PIESAISTĪŠANA
Piegādātājs Līguma spēkā stāšanās dienā Apakšuzņēmēju sarakstā ir/ nav norādījis Apakšuzņēmējus (t.sk. Apakšuzņēmēju apakšuzņēmējus) un Līguma izpildē ir/ nav iesaistījis Apakšuzņēmējus. Piegādātājs apņemas nekavējoties Pasūtītājam paziņot un iesniegt informāciju par Apakšuzņēmējiem (t.sk. Apakšuzņēmēju apakšuzņēmējiem), kas tiek iesaistīti Līguma izpildē pēc Līguma spēkā stāšanās dienas. Šajā gadījumā Līgumam kā pielikums tiek pievienots Apakšuzņēmēju saraksts.
Piegādātājs apņemas nekavējoties rakstiski paziņot, nosūtot uz Pasūtītāja eAdresi un Pasūtītāja atbildīgās personas elektroniskā pasta adresi (e-pastu), par jebkurām izmaiņām Apakšuzņēmēju sarakstā norādītajā informācijā, kā arī papildināt un iesniegt informāciju par Apakšuzņēmējiem, kuri tiek iesaistīti Līguma izpildē pēc Līguma spēkā stāšanās dienas. 
Piegādātājs nav tiesīgs bez rakstiskas saskaņošanas ar Pasūtītāju veikt Apakšuzņēmēju sarakstā norādīto Apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pasūtītājs ir tiesīgs pirms lēmuma pieņemšanas par Apakšuzņēmēju sarakstā norādīto Apakšuzņēmēju nomaiņu prasīt nomaināmā Apakšuzņēmēja viedokli par nomaiņas iemesliem. 
Piegādātājam ir pienākums rakstiski saskaņot ar Pasūtītāju papildu Apakšuzņēmēju piesaisti Līguma izpildē.
Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:
9.5.1. piedāvātais Apakšuzņēmējs neatbilst Iepirkuma procedūras dokumentos Apakšuzņēmējiem izvirzītajām prasībām;
9.5.2. tiek nomainīts Apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Piegādātājs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
9.5.3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
9.5.4. Apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus, minētā panta ceturtās daļas 2., 3. un 4. punktā noteiktos termiņus skaitot no dienas, kad lūgums par Apakšuzņēmēja nomaiņu iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt Apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. 
Pasūtītājs pieņem lēmumu atļaut vai atteikt Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Piegādātājam, paziņojumu nosūtot uz Piegādātāja eAdresi un šādā gadījumā veikt grozījumus Līgumā nav nepieciešams. Paziņojums ir Līguma neatņemama sastāvdaļa un ir saistošs abām Pusēm.

10. FIZISKO PERSONU DATU AIZSARDZĪBA
[bookmark: _Hlk31550459]Ja Līguma izpildes ietvaros tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 24 (divdesmit četri) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

11. KONFIDENCIALITĀTE
Piegādātājs apņemas ievērot konfidencialitāti, tajā skaitā:
11.1.1. nodrošināt Līgumā minētās informācijas neizpaušanu, tajā skaitā no trešo personu puses, kuras piedalās vai ir iesaistītas Līguma izpildē;
11.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Piegādātājam pieejama Līguma izpildes gaitā.
Pasūtītājs apņemas ievērot konfidencialitāti un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Piegādātājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Piegādātājs nevar noteikt par komercnoslēpumu Līguma priekšmetu un tā izpildes rezultātu.
Piegādātājam bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Līguma izpildes gaitu. Piegādātājs nodrošina, ka tā Apakšuzņēmēji un darbinieki ievēro un izpilda minēto nosacījumu.
Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

12. NEPĀRVARAMA VARA
Nepārvarama vara ir notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki un citi apstākļi, kas neiekļaujas Pušu iespējamās kontroles robežās u.c. Līgumā par nepārvaramas varas apstākļiem atzīst arī notikumu, no kura nav iespējams izvairīties un kura sekas nav iespējams pārvarēt, kuru Līguma slēgšanas brīdī nebija iespējams paredzēt, kas nav radies Puses vai tās kontrolē esošas personas rīcības dēļ un, kas padara saistību izpildi ne tikai apgrūtinošu, bet neiespējamu.
Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas (Force majeure) iestāšanās rezultātā pēc Līguma spēkā stāšanās dienas. Lai attiecīgā Puse tiktu atbrīvota no minētā Līguma saistību neizpildes, tai ir jāizdara viss nepieciešamais, lai pārvarētu nepārvaramās varas radītos Līguma  izpildes šķēršļus.
Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
Ja nepārvaramas varas apstākļu dēļ Līgumā noteiktās saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā Puses nevar prasīt atlīdzināt zaudējumus, kas radušies Līguma izbeigšanas rezultātā.
Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 12.3. punktam.
Par nepārvaramas varas apstākli nav uzskatāms Piegādātāja darbinieku attaisnota prombūtne (slimība, atrašanās karantīnā vai pašizolācijā) un saistību neizpilde, nesavlaicīga vai nepienācīga izpilde, kā arī Piegādātāja darbinieku strīdi, streiki.

13. STRĪDI
Visi strīdi, kas rodas šī Līguma saistībā, vispirms tiek risināti Pušu savstarpējās sarunās. Ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikas spēkā esošos normatīvos aktus. 
Ja saistībā ar Līgumu vai tā izpildi Pusēm pastāv strīds vai kāda no Pusēm ir iesniegusi prasību tiesā, tas nav pamats Piegādātājam pārtraukt un/vai apturēt Preču piegādi, kā arī Pasūtītājam aizturēt maksājumus vai kā citādi Pusēm  nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

14. PUŠU PĀRSTĀVJI
Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē šādus pārstāvjus: 
14.1.1. Pasūtītāja atbildīgā persona: ___, tālr. +371___, e-pasts: ____@vni.lv. Pasūtītāja atbildīgā persona pilnībā pārzina Līguma noteikumus un tai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai, dot norādījumus par Līguma izpildi, veikt komunikāciju starp Pasūtītāju un Piegādātāju, nodrošināt Preču pieņemšanu un parakstīt rēķinus, aktus, pretenzijas, pieprasīt no Piegādātāja informāciju, sniegt informāciju Piegādātājam, nodrošināt ar Līgumu saistītās dokumentācijas nodošanu/ pieņemšanu,  kā arī veikt citas darbības, kas saistītas ar pienācīgu Līgumā paredzēto saistību izpildi, bet tā nav pilnvarota izdarīt grozījumus un papildinājumus Līgumā, tai skaitā grozīt Līguma kopējo summu un/vai Līguma izpildes termiņus, kā arī vienpersoniski pieņemt lēmumus par Apakšuzņēmēju piesaisti, nomaiņu;
14.1.2. [bookmark: _Hlk529802710]Piegādātāja atbildīgā persona: ____, tālr. ____, e-pasts:_______________ Piegādātāja atbildīgā persona pilnībā pārzina Līguma noteikumus un tai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, veikt komunikāciju starp Pasūtītāju un Piegādātāju, pieprasīt no Pasūtītāja informāciju, sniegt informāciju un skaidrojumus Pasūtītājam, nodrošināt ar Līgumu saistītās dokumentācijas nodošanu/ pieņemšanu, parakstīt rēķinus, kā arī veikt citas darbības, kas saistītas ar pienācīgu Līgumā paredzēto saistību izpildi, bet tā nav pilnvarota izdarīt grozījumus un papildinājumus Līgumā, ieskaitot, grozīt Līguma kopējo summu un/vai Līguma izpildes termiņus.
Puses var nomainīt Līguma 14.1. punktā norādītās atbildīgās personas, 3 (trīs) darba dienas iepriekš nosūtot attiecīgu paziņojumu uz otras Puses eAdresi. Šādā gadījumā nav nepieciešams veikt grozījumus Līgumā. Piegādātājs paziņojumu papildus nosūta arī Pasūtītāja atbildīgajai personai uz tās e-pastu.

15. CITI NOTEIKUMI
Katrai Pusei par Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecu) darba dienu laikā no to rašanās brīža rakstiski jāpaziņo otrai Pusei. Ja Piegādātājs nav iesniedzis Pasūtītājam attiecīgu paziņojumu šajā punktā noteiktajā termiņā, Piegādātājs nevar prasīt pagarināt Līgumā noteikto saistību izpildes termiņu, balstoties uz apstākļiem, par kuriem nav savlaicīgi sniedzis paziņojumu. 
Jebkuri grozījumi vai papildinājumi Līgumā, izņemot Līgumā noteiktajos gadījumos, izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
Gadījumā, ja kāda no Pusēm tiek reorganizēta vai notikusi sabiedrības uzņēmuma pāreja otram sabiedrības biedram, Līgums paliek spēkā, un tā noteikumi ir saistoši Pušu saistību pārņēmējam, izņemot, ja Piegādātājs tiek aizstāts ar citu uzņēmēju atbilstoši Latvijas Republikas spēkā esošo normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61. panta trešās daļas 4. punktā noteiktajam.
Visi Līgumu veidojošie dokumenti iztulkojami kopumā un savstarpējā sakarībā, vispirms meklējot tādus iztulkojumus, pēc kuriem neveidojas pretrunas starp dažādiem dokumentiem. Ja kāds no Līguma pamatteksta noteikumiem ir pretrunā ar Līguma pielikumiem, piemēro Līguma pielikuma noteikumu tiktāl, cik to neierobežo Līguma pamatteksta noteikumi.
Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši Latvijas Republikas spēkā esošajiem normatīvajiem aktiem.
Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
Visi paziņojumi saistībā ar Līgumu izdarāmi rakstiski un nosūtāmi otrai Pusei uz eAdresi vai pa pastu uz juridisko adresi. Vēstulēm, kuras tiek sūtītas uz eAdresi, jābūt parakstītām ar elektronisko parakstu un apstiprinātām ar laika zīmogu atbilstoši normatīvo aktu prasībām. E-pasta paziņojumi bez elektroniskā paraksta, kas nosūtīti uz Līguma atbildīgo personu e-pasta adresēm, domāti vienīgi saziņas ērtībai un nav uzskatāmi par pienācīgi veiktu, oficiālu paziņojumu, izņemot Līgumā noteiktos gadījumos, kad sarakstei tiek izmantotas Līguma atbildīgo personu e-pasta adreses.
Ja kādai no Pusēm tiek mainīts juridiskais statuss vai kādi šajā Līgumā minētie Pušu rekvizīti (tālruņa numurs, e-pasts, adreses, u.c.), tad tā Puse nekavējoties rakstiski paziņo par to otrai Pusei, atbilstoši Līguma 15.9. punktam. Ja saistītā Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par saistīto Pusi.
Līgums ir izstrādāts latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu.
Līgumam tā noslēgšanas brīdī tiek pievienoti šādi pielikumi, kuri ir tā neatņemamas sastāvdaļas:
15.12.1. 1. pielikums – Tehniskā specifikācija;
15.12.2. 2. pielikums – Finanšu piedāvājums;

16. PUŠU REKVIZĪTI UN PARAKSTI
	Pasūtītājs: 
Valsts akciju sabiedrība
“Valsts nekustamie īpašumi”
Vienotais reģistrācijas Nr.40003294758
PVN reģ. Nr.LV40003294758
Juridiskā adrese: Talejas iela 1, Rīga, LV-1026
Banka: Valsts kase
Kods: TRELLV22
Tālrunis: 80002000
eAdrese (oficiālais elektroniskais saziņas kanāls) 
e-pasts: vni@vni.lv 



Valdes loceklis Andris Vārna
(paraksts*)

	Piegādātājs:
Sabiedrība ar ierobežotu atbildību
“______”
Vienotais reģistrācijas Nr. 
PVN reģ. Nr.
Juridiskā adrese: 
Banka: 
Kods: 
Konts Nr. 
Tālrunis: 
eAdrese (oficiālais elektroniskais saziņas kanāls) 
e-pasts: 



Valdes loceklis ____
(paraksts*)



*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, 
KAS SATUR LAIKA ZĪMOGU. 
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

